K-19: The Widowmaker

Film dal mais da Curdin Fliri

Harrison Ford e Liam Neeson giogan en "K-19" dus uffizials dad in sutmarin sovietic che arrivan dad impedir mo canap ina catastrofa nucleara.
Inspirà dad in eveniment real mussa il film il curaschi dal chapitani Alexei Vostrikov (Ford) che surpiglia il commando dal sutmarin atomar K-19 cun il cumond da'l preparar il pli svelt pussibel per l'emprim viadi. Mikhail Polenin (Neeson) che fiss vairamain stà il chapitani dal sutmarin vegn il nov vice-chapitani. Sa chapescha che la crew n'ha al cumenzament betg gronda simpatia per Alexei. Nagin na sa però anc tge ch'als spetga sut mar. Sco prevesì partan els per lur emprim viadi. Cur ch'els èn alura amez l'Atlantic datti in defect en il reactur ed il sutmarin è periclità d'explodir. La pli gronda tragedia nucleara stà curt avant.
In film sur da curaschi ed onur, sur da decisiuns militaras, decisiuns mentalas e decisiuns or dal cor. "K-19" cumpara en ils kinos Svizzers als 29 d'avust 2002.

Fatgs dal film:
_ Igl ha dà grondas dispitas tgi che survegn ils dretgs da far il film. Hollywood (Tristar, Warner Bros, ect.) n'ha questa giada betg gudagnà la partida, mabain National Geografics.
_ Harrison Ford ha survegnì per quest film ina gascha da 25 milliuns dollars. Il film è vegnì registrà en 20 dis. Facit: Noss bun Harry ha gudagnà dapli che in milliun dollars al di.
_ L'istorgia che vegn raquintada en quest film è propi capitada, e quai dal 1961. 8 persunas èn mortas durant quels dis, 14 en las proximas emnas. L'Uniun sovietica ha fatg da quel temp sco bleras autras giadas: Ella ha tegnì la disgrazia per sasez. Pir suenter la schliaziun da l'Uniun sovietica han